Groot soektog na vermiste Lyttelton-tienerJane de Bruyn Besorgde lede van die gemeenskap in Centurion, Gauteng neem Sondag aan ŉ soektog deel nadat Jane de Bruyn (16) Donderdag verdwyn het. Jane is laas omstreeks 18:30 gesien. Die Facebook-groep, Centurion Concerned Citizens, het gereël dat ŉ paar inwoners Sondag om 12:00 by die Kerksondermure sou bymekaarkom om na haar te help soek. Jane het ŉ swart hemp en wit broek aangehad en sy het ŉ “USA”-sak by haar. Sy is ongeveer 1.5 meter lank en weeg 78 kg. Sy het blou oë en lang bruin hare. Indien jy haar gewaar kontak asseblief ao K Smith van die Lyttelton-polisiestasie by 082 457 3790 of 012 644 8600.